**Stiftelsen Steinhuset på Gran**

**Årsmelding for 2019**

**Stiftelsens virksomhetens**

Stiftelsens formål er å eie, bevare, forvalte og leie ut Steinhuset på Gran Prestegård (G.nr. 167 br.nr.1) som et kulturminne i overensstemmelse med Lov om kulturminner av 9. juni 1978. Stiftelsen ønsker å opprettholde områdets kulturelle egenart, bevare Steinhusets opprinnelige karakter for kommende generasjoner, formidle Steinhusets historie samt benytte Steinhuset til kulturelle formål.

**Aktiviteter i 2019**

I løpet av året er det avholdt 5 styremøter og behandlet 37 saker.

Restaurering og vedlikeholdsarbeid:

Utvendig kalking og vedlikehold ble fullført i vår. Arbeidet er utført av Geir Magnussen og sluttbefaring er gjennomført. Arbeidet var en videreføring av de arkeologiske utgravningene og restaureringsarbeidet som ble gjennomført i 2018. Arbeidet ble finansiert av Riksantikvaren og hadde en totalkostnad på kr. 1 026 881,-

Ferdigstilling av restaureringsarbeidet ble marker med en sammenkomst og befaring 30. august, hvor riksantikvar Hanna Geiran var til stede, sammen med ordfører og andre inviterte gjester.
Vi har nå mottatt rapport om arkeologisk utgraving fra Kulturhistorisk museum.

Bildentekstilet:
Arbeidet ble videreført med informasjonsarrangementer i Steinhuset, deltakelse på Håndverksdager på museet og bygdedagen/kulturminnedagen på Granavollen. Det har vært flere presseoppslag og aktivitet på blogg og Facebook.

Guri Snellingen har gjort en stor innsats med spinning av garn og Gro Lyngstad, Grinakervev har laget stoffprøver for prøvebrodering. Hege Dagestad har forberedt garnfargingen. Broderioppdraget ble utlyst i Norsk Kunsthåndverk og Husflidbladet. Det ble gjennomført en honorert utvelgelsesprosess med prøvebroderi og intervju. Olaug Salthe ble engasjert til oppdraget med oppstart før jul.

Nye vedtekter:

Styret har i løpet av året justert og vedtatt nye vedtekter. Stiftelsens formål er justert og lyder nå slik det fremkommer i første avsnitt i årsmeldinga. Hvordan stiftelsens styre oppnevnes er ikke justert, men valgperioden og når nytt styre tiltrer er presisert. Forøvrig er de nye vedtekter tilpasset den praksis som etter hvert er innarbeidet. Dokumentet har også endret navn, fra statutter til vedtekter. Siden Gran kommune bidrar med et vesentlig beløp til driften er vedtektene sendt kommunen til uttalelse.

Aktiv venneforening:
Stiftelsen setter stor pris på å ha en aktiv venneforening. Steinhusets Venner har nå over 300 medlemmer, de fleste fra Hadeland, men også fra Ringerike og andre deler av Østlandet.

I 2019 ble det gjennomført 8 konserter/foredrag i regi av venneforeningen. I tillegg hadde de ansvaret for at Steinhuset var åpent under bygdedagen i september, og arrangement «Førejulshelg på historiske Hadeland».
Sommeråpent Steinhus er et samarbeid mellom stiftelsen og venneforeningen.

Besøkende

Steinhuset har vært utleid 15 ganger. Nesten 500 har vært innom Steinhuset i forbindelse med sommeråpning eller på bestilte omvisninger.

Totalt hadde Steinhuset 1227 besøkende i 2019.

Andre forhold:

* Pga. store fyringsutgifter er utleieprisen i vintermånedene økt med 1000 kr.
* Nytt informasskilt er produsert og montert. Dette er bekostet av Gran kommune.
* Brannvern. Ingen fysiske tiltak påpekt ved ettersyn i nov. Noe oppfølging nødvendig for å oppfylle tidligere krav.
* Stiftelsen hjemmeside er oppgradert og framstår nå på en systematisk og fin måte, med egne faner for Steinhuset – Bildentekstilet – Arrangementer – Leie og Nyheter.

Thore Desserud var leder og økonomiansvarlig for stiftelsen første halvår 2019. Han valgte i juni å trekke seg fra styret. Edvin Straume var hans vararepresentant og har fungert som leder siden juni 2019. Amund Bø har vært økonomiansvarlig i samme periode.

**Forsknings- og utviklingsaktiviteter**

Stiftelsen har ingen pågående forsknings- eller utviklingsaktiviteter. Likevel kan arkeologiske utgravinger, og samarbeidsprosjektet med Riksantikvaren om utvendig vedlikeholdt sies å inneholde forskningselementer.

**Arbeidsmiljø**

Stiftelsen har ingen fast ansatte, men to ansatte som lønnes på timebasis.

Styret vurderer arbeidsmiljøet til å være godt. Det er ikke inntruffet skader eller ulykker av noen art i løpet av 2019.

**Ytre miljø**

Stiftelsens virksomhet forurenser ikke det ytre miljø.

**Likestilling**

Styret besto i 2019 av tre menn og to kvinner. De deltidsansatte er en kvinne og en mann.

**Rettvisende bilde**

Årsregnskapet med noter anses å gi en fyllestgjørende informasjon om virksomheten i løpet av året og om selskapets stilling ved utgangen av året.

**Fortsatt drift**

Styret mener det er godt grunnlag for fortsatt drift av selskapet ved avleggelse av årsregnskap for 2019.

Regnskapet for 2019 viser et underskudd på 27 124 kr. Dette er ca. 6000 kr mindre enn foregående år.
Årets underskudd dekkes av selskapets egenkapital som etter dette er på 359 327 kr.

*Gran, 5. mars 2020*

*Styret for Stiftelsen Steinhuset på Gran*

Amund Bø Edvin Straume Reidun Helmen S

styrets leder

Kari Møyner Morten Stige